
DR.31.3.2015                                                                           7 

 

 

 

Timbalan Yang di-Pertua [Datuk Haji Ismail bin Haji Mohamed Said]:  Ya,  
terpulang kepada Yang Berhormat Menteri, ada tiga soalan. Ikut peraturan, satu sahaja.  
Yang Berhormat Menteri. 

Dato' Seri Shahidan bin Kassim: Tuan Yang di-Pertua, ini tiga soalan ya.  Yang 
pertama, kenapa kita tak masuk ReCAAP? Saya sudah jawab tadi, walaupun kita tidak 
menandatangani Perjanjian ReCAAP tetapi kita bekerjasama dengan Information Sharing 
Centre Singapore. ReCAAP ini juga di Singapura, ditaja oleh Kerajaan Jepun tetapi kita 
tidak menyertai ReCAAP. Kita bekerjasama dengan Information Sharing Centre. Kita 
mendapat maklumat kita daripada IMB, International Maritime Bureau yang berpusat di 
Kuala Lumpur.  

Dalam masa yang sama, kita sudah ada sistem satelit yang dilancarkan Februari 
yang lepas yang dinamakan Cospas-Sarsat yang kita boleh monitor distress call dengan 
izin, di seluruh dunia, bukan sahaja di Selat Melaka. Makna kata, kalau sekiranya berlaku 
rompakan pun, kita dapat kesan.  

Jadi, kenapa kita tidak – ada dua negara tidak menyertainya iaitu Malaysia dan 
sebuah negara lagi saya tidak payah sebut. Ini kerana kita pada masa sekarang, maklumat 
yang kita dapat mencukupi untuk kita selesaikan masalah. Saya sudah bagi tahu tadi 
bahawa sejak kebelakangan ini, tidak ada kes rompakan sebagaimana yang berlaku 
sebelum ini. Jadi, tidak ada keperluan untuk masa ini untuk kita menyertai ReCAAP.  

Nombor dua, tentang kerjasama erat dengan agensi yang lain. Kalau Yang 
Berhormat tengok laporan yang saya bagi berhubung dengan APMM, kita telah mencapai 
banyak kejayaan dari segi penguatkuasaan kawasan gigi pantai sehingga ke EEZ. Kita 
mencapai kejayaan, kita mengurangkan masalah yang timbul daripada pelbagai perkara 
yang berlaku dalam kawasan tersebut. Jadi sama ada kita bekerjasama dengan agensi lain, 
saya ingat benda ini tidak ada masalah. Cuma masalah dalaman sedikit ini berhubung 
dengan bila kita tubuh APMM, semua agensi lain kena ikut keputusan yang telah dibuat. 
Sekarang ini dalam proses perbincangan. Sejauh mana berjaya, saya akan maklumkan 
kemudian tetapi, walau bagaimanapun, tidak mengurangkan fungsi APMM sebagai penguat 
kuasa maritim. 

Yang nombor tiganya ialah kita sudah putus duduk bawah JPM, duduk bawah JPM 
lah dan tidak ada kurangnya kehebatan APMM berada di bawah JPM, malah lagi hebat 
sebab di bawah Perdana Menteri dan bawah Menterilah. Terima kasih. 

Tuan Anuar bin Abd. Manap [Sekijang]: Terima kasih Tuan Yang di-Pertua.  
Kalau ikut jawapan daripada Yang Berhormat Menteri tadi, berdasarkan Laporan Tahunan 
Pusat Perkongsian Maklumat (ISC) Perjanjian Kerjasama Serantau bagi Memerangi 
Kegiatan Lanun dan Rompakan Kapal (ReCAAP) bagi tahun 2014, sebanyak 183 insiden 
dilaporkan di Asia pada tahun 2014 iaitu peningkatan sebanyak 22% berbanding pada 
tahun 2013. 

Mohon kementerian menyatakan apakah bentuk kerjasama di antara Malaysia dan 
negara jiran yang berdekatan dalam memerangi lanun dan rompakan bersenjata terhadap 
kapal di rantau ini serta adakah kerajaan berhasrat untuk mengkaji semula undang-undang 
yang sedia ada dan menjatuhkan hukuman yang lebih berat ke atas pengganas lanun yang 
ditangkap di perairan tempatan? Terima kasih. 

Dato' Seri Shahidan bin Kassim: Bagus Tuan Yang di-Pertua, orang yang 
bertanya soalan ini memang ada ilmu mengenainya.  

Saya maklum kepada Yang Berhormat, walaupun kita tidak menyertai ReCAAP – 
benda baru bagi kebanyakan kita. ReCAAP ini ialah sebuah badan yang beribu pejabat di 
Singapura dan ditaja oleh Kerajaan Jepun tetapi ia tidak tertakluk, badan ini juga tidak 
tertakluk kepada International Maritime Organization (IMO). Malaysia sebaliknya 
menggunakan maklumat kita iaitu International Maritime Bureau dan juga menggunakan 
satelit kita yang terbaru iaitu Cospas-Sarsat.  

Yang Berhormat menyebut tadi tentang rompakan di seluruh Asia. Akan tetapi 
saya bagi tumpuan kepada rompakan yang berlaku terutamanya di Selat Melaka dan juga 
di kawasan Sarawak. Di Selat Melaka ini penting kerana diberi perhatian oleh banyak pihak. 
Malah, insurans antarabangsa pernah menarik balik insurans mereka dan menaikkan harga 



Timbalan Yang di-Pertua [Datuk Haji Ismail bin Haji Mohamed Said]: Ya, terpulang kepada Yang Berhormat Menteri, ada tiga soalan. Ikut peraturan, satu sahaja. Yang Berhormat Menteri. Dato' Seri Shahidan bin Kassim: Tuan Yang di-Pertua, ini tiga soalan ya. Yang pertama, kenapa kita tak masuk ReCAAP? Saya sudah jawab tadi, walaupun kita tidak menandatangani Perjanjian ReCAAP tetapi kita bekerjasama dengan Information Sharing Centre Singapore. ReCAAP ini juga di Singapura, ditaja oleh Kerajaan Jepun tetapi kita tidak menyertai ReCAAP. Kita bekerjasama dengan Information Sharing Centre. Kita mendapat maklumat kita daripada IMB, International Maritime Bureau yang berpusat di Kuala Lumpur. Dalam masa yang sama, kita sudah ada sistem satelit yang dilancarkan Februari yang lepas yang dinamakan Cospas-Sarsat yang kita boleh monitor distress call dengan izin, di seluruh dunia, bukan sahaja di Selat Melaka. Makna kata, kalau sekiranya berlaku rompakan pun, kita dapat kesan. Jadi, kenapa kita tidak- ada dua negara tidak menyertainya iaitu Malaysia dan sebuah negara lagi saya tidak payah sebut. Ini kerana kita pada masa sekarang, maklumat yang kita dapat mencukupi untuk kita selesaikan masalah. Saya sudah bagi tahu tadi bahawa sejak kebelakangan ini, tidak ada kes rompakan sebagaimana yang berlaku sebelum ini. Jadi, tidak ada keperluan untuk masa ini untuk kita menyertai ReCAAP. Nombor dua, tentang kerjasama erat dengan agensi yang lain. Kalau Yang Berhormat tengok laporan yang saya bagi berhubung dengan APMM, kita telah mencapai banyak kejayaan dari segi penguatkuasaan kawasan gigi pantai sehingga ke EEZ. Kita mencapai kejayaan, kita mengurangkan masalah yang timbul daripada pelbagai perkara yang berlaku dalam kawasan tersebut. Jadi sama ada kita bekerjasama dengan agensi lain, saya ingat benda ini tidak ada masalah. Cuma masalah dalaman sedikit ini berhubung dengan bila kita tubuh APMM, semua agensi lain kena ikut keputusan yang telah dibuat. Sekarang ini dalam proses perbincangan. Sejauh mana berjaya, saya akan maklumkan kemudian tetapi, walau bagaimanapun, tidak mengurangkan fungsi APMM sebagai penguat kuasa maritim. Yang nombor tiganya ialah kita sudah putus duduk bawah JPM, duduk bawah JPM lah dan tidak ada kurangnya kehebatan APMM berada di bawah JPM, malah lagi hebat sebab di bawah Perdana Menteri dan bawah Menterilah. Terima kasih. Tuan Anuar bin Abd. Manap [Sekijang]: Terima kasih Tuan Yang di-Pertua. Kalau ikut jawapan daripada Yang Berhormat Menteri tadi, berdasarkan Laporan Tahunan Pusat Perkongsian Maklumat (ISC) Perjanjian Kerjasama Serantau bagi Memerangi Kegiatan Lanun dan Rompakan Kapal (ReCAAP) bagi tahun 2014, sebanyak 183 insiden dilaporkan di Asia pada tahun 2014 iaitu peningkatan sebanyak 22% berbanding pada tahun 2013. Mohon kementerian menyatakan apakah bentuk kerjasama di antara Malaysia dan negara jiran yang berdekatan dalam memerangi lanun dan rompakan bersenjata terhadap kapal di rantau ini serta adakah kerajaan berhasrat untuk mengkaji semula undang-undang yang sedia ada dan menjatuhkan hukuman yang lebih berat ke atas pengganas lanun yang ditangkap di perairan tempatan? Terima kasih. Dato' Seri Shahidan bin Kassim: Bagus Tuan Yang di-Pertua, orang yang bertanya soalan ini memang ada ilmu mengenainya. Saya maklum kepada Yang Berhormat, walaupun kita tidak menyertai ReCAAP- benda baru bagi kebanyakan kita. ReCAAP ini ialah sebuah badan yang beribu pejabat di Singapura dan ditaja oleh Kerajaan Jepun tetapi ia tidak tertakluk, badan ini juga tidak tertakluk kepada International Maritime Organization (IMO). Malaysia sebaliknya menggunakan maklumat kita iaitu International Maritime Bureau dan juga menggunakan satelit kita yang terbaru iaitu Cospas-Sarsat. Yang Berhormat menyebut tadi tentang rompakan di seluruh Asia. Akan tetapi saya bagi tumpuan kepada rompakan yang berlaku terutamanya di Selat Melaka dan juga di kawasan Sarawak. Di Selat Melaka ini penting kerana diberi perhatian oleh banyak pihak. Malah, insurans antarabangsa pernah menarik balik insurans mereka dan menaikkan harga.